ตลท.จัดมหกรรมลดภาษีด้วยLTF-RMFเริ่ม16ธ.ค.นี้
โครงการให้เงินทำงานผ่านกองทุนรวม จัดมหกรรมลดาภาษีนาทีสุดท้ายด้วย LTF- RMF เริ่มตั้งแต่ 16-19 ธ.ค.นี้นายกสมาคม&#8221; คาดเงินแห่ซื้อ ปลายปีอีกมาก
14 ธ.ค. 2553

โครงการให้เงินทำงานผ่านกองทุนรวม จัดมหกรรมลดาภาษีนาทีสุดท้ายด้วย LTF- RMF เริ่มตั้งแต่ 16-19 ธ.ค.นี้นายกสมาคม” คาดเงินแห่ซื้อ ปลายปีอีกมาก
นายภากร  ปีตธวัชชัย  รองผู้จัดการ สายงานการตลาด ตลาดหลักทรัพย์แห่งประเทศไทย ผู้บริหารโครงการให้เงินทำงาน ผ่านกองทุนรวม เปิดเผยว่า  โครงการให้เงินทำงานผ่านกองทุนรวม โดยตลาดหลักทรัพย์ สมาคมบริษัทจัดการลงทุน และบริษัทหลักทรัพย์จัดการกองทุนรวม (บลจ.) จัด “มหกรรมลดภาษีนาทีสุดท้ายด้วย LTF-RMF” ระหว่างวันที่ 16–19 ธ.ค.นี้ ณ อาคารตลาดหลักทรัพย์แห่งประเทศไทยซึ่งจัดอย่างต่อเนื่องเป็นครั้งที่ 6 โดยที่ผ่านมาได้รับการตอบรับจากผู้ลงทุนเพิ่มขึ้นทุกปีทั้งจำนวนผู้เข้าร่วมงานและธุรกรรมที่เกิดขึ้น ปัจจุบันผู้ลงทุนเริ่มมีการเลือกลงทุนในกองทุนที่มีนโยบายการลงทุนที่ซับซ้อน และมีความเข้าใจในเรื่องความเสี่ยงจากการลงทุนเพิ่มมากขึ้น ปีนี้โครงการจึงเน้นการให้ข้อมูลเชิงลึกเพื่อให้ผู้ลงทุนนำไปใช้ประกอบการตัดสินใจลงทุนมากขึ้น
ด้านนางวรวรรณ ธาราภูมิ นายกสมาคมบริษัทจัดการลงทุน กล่าวว่า ปัจจุบันกองทุนรวมเป็นรูปแบบการลงทุนที่ได้รับความสนใจและความนิยมเพิ่มขึ้นอย่างมากและมีการเติบโตอย่างต่อเนื่องมาตลอด ดูได้จากมูลค่าทรัพย์สินสุทธิและผู้ถือหน่วยลงทุนที่เพิ่มขึ้นอย่างต่อเนื่องในช่วงที่ผ่านมา โดย ณ วันที่ 9 ธ.ค.2553 มีมูลค่าทรัพย์สินรวมของทั้งอุตสาหกรรม 1.99 ล้านล้านบาท ซึ่งเป็นกองทุนรวม RMF  90 กองทุน  72,634  ล้านบาท กองทุนรวม LTF  52 กองทุน 116,809 ล้านบาท  
ณ  มิ.ย.2553 มีผู้ถือหน่วยรวมทั้งอุตสาหกรรมประมาณ 2.42  ล้านบัญชี  เพิ่มขึ้นจากสิ้นปี 2552  เพียงประมาณ 1.12 %  โดยเป็นผู้ลงทุนในกองทุน RMF 259,787  บัญชี เพิ่มขึ้น 1.5 % แต่กองทุน LTF มีผู้ถือหน่วยลงทุนที่ 423,039 บัญชี เพิ่มขึ้นกว่า 10.5 % ซึ่งเป็นปกติสำหรับกองทุน 2 ประเภทนี้ที่ผู้ลงทุนมักจะตัดสินใจลงทุนในช่วงปลายปี  จึงคาดว่าจะเพิ่มขึ้นอย่างมากในช่วงสิ้นปี ซึ่งแนวทางการนำเสนอของโครงการฯ ในต่อๆ ไป จะไม่เน้นเพียงการลงทุนเพื่อใช้สิทธิประโยชน์ทางภาษีแต่เพียงอย่างเดียว  แต่จะให้ประชาชนทั่วไปได้ตระหนักถึงความสำคัญของ ารอ่านออกเขียนได้ทางการเงิน”  (Financial literacy) สามารถวางแผนการเงินของตนเอง และเลือกใช้กองทุนรวมเป็นทางเลือกหลักในการบริหารเงิน เพราะยังมีกองทุนประเภทอื่น ๆ ที่น่าสนใจ และสามารถให้ผลตอบแทนที่ไม่แพ้ LTF กับ RMF เช่นกัน
ด้านผลตอบแทนเฉลี่ยย้อนหลัง 5 ปีจนถึง ณ วันที่ 3 ธ.ค.2553 กองทุนรวมเพื่อการเลี้ยงชีพ หรือ RMF อยู่ที่ 85.24% และกองทุนรวมหุ้นระยะยาว หรือ LTF อยู่ที่ 80.28% ขณะที่ดัชนีตลาดหลักทรัพย์อยู่ที่ 48.20%  
นอกจากนี้ในงานจะได้พบกับการนำเสนอกองทุนรวม RMF-LTF จาก 15 บลจ. ชั้นนำ  พร้อมทั้งการบริการให้คำปรึกษาด้านการลงทุน วิธีการดูผลดำเนินงานของกองทุนรวม และร่วมรับฟังเสวนา ตลอด 4 วัน